stanford-oval/wikipedia huggingface dataset:
ตำหนิในงานเชื่อม
ประเภท > รอยแตกร้าวที่หน้า (Cracks) > การแตกร้าวแนวขวาง (Transverse crack)

Tการแตกร้าวแนวขวาง คือการแตกร้าวที่ตั้งฉากกับทิศทางของแนวเชื่อม โดยทั่วไปรอยแตกร้าวนี้เป็นผลมาจากการความเค้นจากการหดตัวในแนวยาวของชิ้นงานที่กระทำต่อเนวเชื่อมที่มีความเหนียวต่ำ (มีความเปราะสูง)
ประเภท > การบิดเสียรูป

การเชื่อมที่มีการหลอมเนื้อโลหะ มีความเสี่ยงต่อการหดตัวเมื่อโหละที่หลอมเกิดการเย็นตัว การหดตัวทำให้เกิดความเค้นตกค้าง และการบิดเสียรูป ซึ่งการบิดเสียรูปนี้อาจก่อให้เกิดปัญหาในการใช้งาน เนื่องจากชิ้นงานไม่ได้ขนาดตามที่ออกแบบไว้ รูปดังต่อไปนี้แสดงให้เห็นลักษณะการบิดเสียรูปต่าง ๆ อันเนื่องมาจากการเชื่อม
Transverse shrinkage
Angular distortion
Longitudinal shrinkage
Fillet Distortion
Neutral axis distortion
ประเภท > แก๊สฝังใน (Gas inclusion)

แก๊สฝังในเนื้อเชื่อม เป็นรอยความไม่ต่อเนื่องที่มีความหลากหลาย เช่นรูพรุน (porosity) โพรงอากาศ (blow holes) ท่อ หรือ รูหนอน (pipes or wormholes) สาเหตุมาจากการที่แก๊สไม่สามารถออกจากแนวเชื่อมได้ทันก่อนที่แนวเชื่อมจะแข็งตัว แก๊สจึงถูกกักไว้ในเนื้อเชื่อม แก๊สเหล่านี้เกิดจาก การมีกำมะถันเจือปน หรือ ความชื้น ในเนื้อวัสดุหรือลวดเติมมากเกินไป การเชื่อมโดยรักษาระยะห่างระหว่างชิ้นงานกับหัวเชื่อมไม่เหมาะสม ใกล้เกินไป หรือการปรับตั้งค่ากระแส และขั้วไฟฟ้า ไม่เหมาะสม เป็นต้น
ประเภท > Inclusions

การฝังใน มีสองประเภทคือ การฝังในแบบเส้น และการฝังในแบบกลม การฝังในคือการที่มีสิ่งอื่นที่ไม่ใช้เนื้อเชื่อม อยู่ในเนื้อเชื่อม อาจเกิดขึ้นโดดเดี่ยว หรือ รวมเป็นกลุ่ม การเกิดการฝังในแบบเส้นเป็นผลมาจาก สแลก หรือฟลักซ์ ฝังอยู่ในเนื้อเชื่อม เนื่องจากฟลักซ์ที่หลอมตัวไม่สมบูรณ์ หรือสแลกที่ไม่ลอยตัวขึ้นมาสู่ผิวบนของแนวเชื่อม การเชื่อมหลาย ๆ ชั้นสามารถทำให้เกิดปัญหานี้เช่นกันโดยเฉพาะเมื่อขจัดสแลกของแนวเชื่อมชั้นล่างไม่หมดแล้วเชื่อมทับลงไป หรือแนวเชื่อมชั้นล่างมีมุมหลบที่ไม่สามารถ
ขจัดสแลกออกได้ โดยทั่วไป การกำจัดสแลกและการทำความสะอาดก่อนจะเชื่อมแนวเชื่อมชั้นต่อไป ด้วยการเจียร หรือขัดด้วยแปรงลวด จะช่วยป้องกันปัญหานี้
การฝังในเดี่ยว ๆ อาจเกิดเมื่อเชื่อมทับลงไปบนชิ้นงานที่มีสนิมหรือเศษโลหะเป็นแผ่น ๆ ที่ตกค้างบนผิวงานเนื่องมาจากกระบวนการผลิต
ประเภท > การซึมลึกไม่สมบูรณ์ (Incomplete penetration)

การซึมลึกไม่สมบูรณ์คือการที่เนื้อเชื่อมไม่ได้ก่อตัวเริ่มต้นขึ้นจากรากของแนวร่องรอยต่อของชิ้นงานที่เตรียมไว้ ทำให้เกิดช่องหรือร่องที่ราก อันนำไปสู่ปัญหาใหญ่ เช่นกรณีการเชื่อมต่อท่อขนส่งของเหลว โดยการเชื่อมจากภายนอกท่อ ร่องหรือช่องที่เกิดจากการซึมลึกไม่สมบูรณ์จะทำให้ของเหลวมาติดอยู่ในบริเวณนี้ เกิดการกัดกร่อน หรือขัดขวางการไหล สาเหตุของการซึมลึกไม่สมบูรณ์คือการปรับตั้งค่ากระแสไม่ ระยะอาร์ค มุมการเชื่อม และลักษณะการเดินแนวเชื่อม ไม่เหมาะสม
ประเภท > ลาเมลาร์ แทริ่ง (Lamellar tearing)

ลาเมลาร์ แทริ่ง คือตำหนิประเภทหนึ่งของงานเชื่อม เกิดขึ้นในเหล็กแผ่นรีด เมื่อเชื่อมและชิ้นงานเกิดการหดตัว โดยทิศทางการหดตัวตั้งฉากกับผิวหน้าของแผ่นเหล็ก หากบริเวณนั้นมีรอยความไม่ต่อเนื่องหรือกำมะถันเจืออยู่มาก จะทำให้ความแข็งแรงภายในไม่สามารถต้านทางความเค้นดึง ที่เกิดจากการหดตัวของวัสดุขณะเชื่อมได้ ทำให้เกิดการแยกชั้น สามารถหลีกเลี่ยงปัญหานี้โดยการเลือกใช้เหล็กที่มีปริมาณกำมะถันเจือปนต่ำ เช่น น้อยกว่า 0.005% หรือเลือกใช้เหล็กที่ไม่ได้ผลิตขึ้นด้วยวิธีการรีดขึ้นรูป เช่นการหล่อ หรือการ forged นอกจากนี้การออกแบบรอยต่อ โดยให้เกิดความเค้นทางดึง ไม่ตั้งฉากกับแนวการรีดขึ้นรูปสามารถช่วยลดปัญหานี้ได้
ประเภท > รอยกัดขอบ (Undercut)

รอยกัดขอบ คือการที่การเชื่อมทำให้เนื้อวัสดุมีพื้นที่หน้าตัดลดลง เกิดรอยแหว่งของเนื้อชิ้นงานที่ตีนรอยเชื่อม  ทำให้ชิ้นงานมีความแข็งแรงลดลง เกิดจากการเชื่อมด้วยกระแสไฟฟ้าสูงเกินไป การเติมลวดไม่เพียงพอ การเลือกชนิดของลวดอย่างไม่เหมาะสม การทำมุมขณะเชื่อมไม่เหมาะสม ระยะอาร์คไกลเกินไป และ การเชื่อมที่ช้าเกินไป
ชอุ่ม ปัญจพรรค์

| ชอุ่ม ปัญจพรรค์ |
| --- | --- |
เกิด: 10 ธันวาคม พ.ศ. 2464 อำเภอบางปลาม้า จังหวัดสุพรรณบุรี
เสียชีวิต: 28 กันยายน พ.ศ. 2556 (91 ปี) กรุงเทพมหานคร
นามปากกา: ชอุ่ม ปัญจพรรค์
อาชีพ: ข้าราชการพลเรือน, นักเขียน,นักแต่งเพลง
คู่สมรส: จำโนทย์ แย้มงาม
ชอุ่ม ปัญจพรรค์ หรือ ชอุ่ม แย้มงาม (10 ธันวาคม พ.ศ. 2464 - 28 กันยายน พ.ศ. 2556) นักเขียน นักแต่งเพลงชาวไทย ได้รับการเชิดชูเกียรติรางวัลนราธิป ประจำปี พ.ศ. 2546
ชีวิตตอนต้น

ชอุ่มเกิดที่ อำเภอบางปลาม้า จังหวัดสุพรรณบุรี เป็นบุตรสาวคนโตของขุนปัญจพรรค์พิบูล อดีตข้าหลวงจังหวัด (ผู้ว่าราชการ) จังหวัดประจวบคีรีขันธ์ จังหวัดนครปฐม จังหวัดพังงาและจังหวัดตราด กับกระแส ปัญจพรรค์ (สกุลเดิม โกมารทัต) เป็นพี่สาวของ อาจินต์ ปัญจพรรค์ (ศิลปินแห่งชาติสาขาวรรณศิลป์ พ.ศ. 2534) โดยมีพี่น้องร่วมท้อง 4 คน ได้แก่
ชลอ ปัญจพรรค์
ลัดดา ปัญจพรรค์
อาจินต์ ปัญจพรรค์
วัฒนา คชรัตน์
จบการศึกษาชั้นต้นที่จังหวัดสุพรรณบุรี และนครปฐม ศึกษาชั้นมัธยมปลายที่โรงเรียนเตรียมอุดมศึกษา รุ่นที่ 1 เลขประจำตัวที่ 1   แล้วเข้าศึกษาต่อในคณะอักษรศาสตร์ จุฬาลงกรณ์มหาวิทยาลัยเป็นอักษรศาสตรบัณฑิต รุ่นที่ 11
การทำงาน

รับราชการที่กรมโฆษณาการ ทำงานในแผนกและกองต่าง ๆ เช่น กองกระจายเสียงวิทยุแห่งประเทศไทย แผนกนิตยสารและห้องสมุด, บรรณาธิการหนังสือโฆษณาสาร, หัวหน้าคณะละครวิทยุ คณะโฆษณาสาร และคณะวัฒนธรรมบันเทิง รวมทั้งแต่งบทละครและเพลงประกอบเรื่องให้คณะสุนทราภรณ์
เขียนเรื่องสั้นเป็นงานอดิเรกขณะทำงานอยู่ที่กองกระจายเสียงวิทยุแห่งประเทศไทย จำนง รังสิกุล ซึ่งทำงานอยู่อีกแผนกหนึ่งได้พบเรื่องสั้นที่เขียนเก็บใส่แฟ้มไว้ จึงได้นำผลงานเรื่องสั้นชื่อ “ฉันกับกามเทพ” ส่งให้ นิลวรรณ ปิ่นทอง บรรณาธิการนิตยสารสตรีสารอ่าน ปรากฏว่าได้ลงตีพิมพ์เป็นเรื่องแรกในชีวิตและเริ่มงานเขียนเป็นอาชีพตั้งแต่นั้น
ละครวิทยุ ละครโทรทัศน์และภาพยนตร์ที่สร้างจากผลงานเขียน/นวนิยายที่มีชื่อเสียง เช่น "ทัดดาวบุษยา" "บ้านนอกเข้ากรุง" "เมียนอกกฎหมาย" "มารพิศมัย" "สร้อยฟ้าขายตัว" นอกจากนี้ยังมีผลงานคำร้อง เพลงข้องจิต หนึ่งในดวงใจ ช่อรักซ้อน วิมานใยบัว รักเอาบุญ ดอกพุดตาน สำคัญที่ใจ ฝากลมวอน เกิดเป็นคน แผ่นดินทอง หน้าที่ของเด็ก (เด็กเอ๋ยเด็กดี) เป็นต้น
ชีวิตส่วนตัว

ชอุ่มสมรสกับจำโนทย์ แย้มงาม ไม่มีบุตรด้วยกัน
ชอุ่มถึงแก่กรรมด้วยโรคชรา เมื่อเวลาประมาณ 1 นาฬิกา ของวันที่ 28 กันยายน พ.ศ. 2556 สิริอายุ 91 ปี โดยหน้าที่สุดท้ายคือทำงานที่ สถานีโทรทัศน์ไทยทีวีสีช่อง 3 เป็นกรรมการเซ็นเซอร์ของสถานี
ความภูมิใจ

การยกย่องเชิดชูเกียรติ จากสมาคมนักเขียนแห่งประเทศไทย รับรางวัลนราธิป ประจำปี พ.ศ. 2546
เกร็ด

นักเรียนโรงเรียนเตรียมอุดมศึกษา รุ่นที่ 1 เลขประจำตัว 1
ผู้ประพันธ์เพลงปิ่นหทัย เพลงประจำโรงเรียนเตรียมอุดมศึกษา
เครื่องราชอิสริยาภรณ์

พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2520 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2517 –  เหรียญจักรพรรดิมาลา (ร.จ.พ.)
ยูเอชที (วงดนตรี)

| UHT |
| --- | --- |

ข้อมูลพื้นฐาน
ที่เกิด:  กรุงเทพมหานคร, ประเทศไทย
แนวเพลง: ป็อป, แดนซ์, อาร์แอนด์บี, บัลลาด, อีชีลีเช็นนิง
ช่วงปี: พ.ศ. 2537  - 2548  พ.ศ. 2555 - 2556
ค่ายเพลง: จีเอ็มเอ็ม แกรมมี่ (2537 - 2548)   อองคอร์ มิวสิก (2546-2548)

สมาชิก: ภูธเนศ หงษ์มานพ (กัปตัน)   รัฐศาสตร์ กรสูต (เปปเปอร์) เอกชัย เอื้อสังคมเศรษฐ (เอก)   วุฒิสิทธิ์ สืบสุวรรณ (เต็ม)  อัลเบิร์ท เดมอน (อัลเบิร์ท)   เอกภพ จันทรังษี (ไก่)
ยูเอชที (อังกฤษ: UHT) เป็นบอยแบนด์  และ กลุ่มนักร้องเสียงชายแนว สัญชาติไทย มีสมาชิกจำนวน 6 คน เริ่มมีผลงานเพลงครั้งแรกในปี พ.ศ. 2537 สังกัดจีเอ็มเอ็ม แกรมมี่ และถือเป็นบอยแบนด์วงและกลุ่มนักร้องเสียงชายแนวแรกของแกรมมี่
ประวัติ

UHT เกิดจากการชักชวนของ เรวัติ พุทธินันทน์ ในปี พ.ศ. 2537 โดยเป็นการรวมตัววัยรุ่นทั้ง 6 คน ที่อาจฝากผลงาน
ละครโทรทัศน์หรือภาพยนตร์มาก่อนหน้านี้
โดยออกอัลบั้มแรก ที่ชื่อว่า ดูดีดีนะเพื่อน และชุดต่อมา ในปี พ.ศ. 2539 UHT Summer Time และกลับมาอีกครั้งหลังจาก
ที่แยกกันไปนาน 10 ปีเต็ม ในอัลบั้ม 2 U (พ.ศ. 2546) และ อัลบั้ม Red Message ในปีถัดมา
ยูเอชที กลับมารวมตัวอีกครั้งในปี 2555 โดยถ่ายแบบให้นิตยสาร สุดสัปดาห์ ฉบับครบรอบ 30 ปี และ กัปตัน เต็ม 2 สมาชิกวง ยังได้เป็นเกสท์รับเชิญในคอนเสิร์ต  Green Concert # 15 Club Friday Based On True Story อีกด้วย
ในปี 2556 วงยูเอชที มีคอนเสิร์ต 6.2.13 ซึ่งเป็นการรวมตัวของศิลปินใน 6.2.12 ที่เคยดังในอดีต มาให้แฟนเพลงได้ย้อนเวลาแห่งความสุขด้วยกัน
สมาชิก

| ชื่อ-นามสกุล | ชื่อเล่น | วันเกิด | สัญชาติ |
| --- | --- | --- | --- |
| เอกชัย เอื้อสังคมเศรษฐ | เอกกี้ | 12 พฤษภาคม พ.ศ. 2517 (50 ปี) | ไทย  |
| เอกภพ จันทรังษี | ไก่ | 25 ตุลาคม พ.ศ. 2517 (50 ปี) | ไทย  |
| รัฐศาสตร์ กรสูต | เปปเปอร์ | 1 มกราคม พ.ศ. 2519 (49 ปี) | ไทย  |
| อัลเบิร์ท เดมอน | อัลเบิร์ท | 29 มีนาคม พ.ศ. 2519 (48 ปี) | ไทย-อเมริกัน-ฝรั่งเศส -- |
| ภูธเนศ หงษ์มานพ | กัปตัน | 16 กรกฎาคม พ.ศ. 2519 (48 ปี) | ไทย  |
| วุฒิสิทธิ์ สืบสุวรรณ | เต็ม | 2 พฤศจิกายน พ.ศ. 2519 (48 ปี) | ไทย  |
ผลงานเพลง > สตูดิโออัลบั้ม

| รายละเอียดอัลบั้ม | รายชื่อเพลง |
| --- | --- |
อัลบั้ม ชื่อ: ดูดีดีนะเพื่อน  ประเภท: ตลับเทป, ซีดี, VHS คาราโอเกะ, วีชีดี คาราโอเกะ  ปี: 7 พฤศจิกายน พ.ศ. 2537  สังกัด: แกรมมี่:  นี่แหละเพื่อน  ยังยินดีครับเพื่อน  รีบไปรีบมานะเพื่อน  ดูดีดีนะเพื่อน  ใจละลายแล้วเพื่อน  วืดสนิทเลยเพื่อน  ไม่อยากรับรู้เลยเพื่อน  เป็นอะไรล่ะเพื่อน  คนหลอกคนเหล็กไงเพื่อน  ไม่รู้เท่าไหร่จริงจริงเพื่อน  มาก่อนไปก่อนนะเพื่อน  อยากให้เหมือนวันวานจังเลยเพื่อน
อัลบั้ม ชื่อ: Summer Time  ประเภท: ตลับเทป, ซีดี, VHS คาราโอเกะ, วีชีดี คาราโอเกะ  ปี: 23 พฤษภาคม พ.ศ. 2539  สังกัด: แกรมมี่:  เพื่อนเก่า  แทนคำนั้น (ต้นฉบับ วสันต์ โชติกุล)  ยังมีอีกเยอะ  ไม่ต้องพูดอะไร  เธอรู้หรือเปล่า (ต้นฉบับ ใหม่ เจริญปุระ)  เพราะอะไร  กว่าจะรัก (ต้นฉบับ XYZ)  หัวใจลัดฟ้า (ต้นฉบับ มอส ปฏิภาณ)  พรุ่งนี้...ไม่สาย (ต้นฉบับ ทาทา ยัง)  ขอบใจจริง ๆ (ต้นฉบับ เบิร์ด ธงไชย)
อัลบั้ม ชื่อ: 2U  ประเภท: ตลับเทป, ซีดี, วีซีดี คาราโอเกะ  ปี: 18 กรกฏาคม พ.ศ. 2546  สังกัด: จีเอ็มเอ็ม แกรมมี่:  ไม่ลืม  ไม่มีวันหมดอายุ  ขอคำตอบ  ขอคำยืนยัน  ค่ำคืนนี้  ขอโอกาสสักครั้ง  เธอพร้อมหรือเปล่า  พาล  คนของวันวาน  รักกันซะอย่าง  ดินกับฟ้า  ยังยินดี..ครับเพื่อน (เวอร์ชั่น 2003)
อัลบั้ม ชื่อ: Red Message  ประเภท: ตลับเทป, ซีดี, วีซีดี คาราโอเกะ  ปี: 29 มกราคม พ.ศ. 2547  สังกัด: จีเอ็มเอ็ม แกรมมี่:  ตอบฉันที  คำว่ารัก  ขอให้เหมือนเดิม  ขอเป็นคนหนึ่ง  อยากให้รู้ว่ารักเธอ  จะรักให้ดีที่สุด  สายลมที่หวังดี  นาทีที่ล้ำค่า  รักแล้วรักเลย  ห่วง  วิมานดิน
ผลงานเพลง > อัลบั้มพิเศษ

EP Teenage Festival (กุมภาพันธ์ พ.ศ. 2538)
อัลบั้มรวมเพลงประกอบละคร "คือหัตหาครองพิภพ" (15 มิถุนายน พ.ศ. 2538) (เพลง "ครอบครัวนี้...คงกระพัน" ประกอบละคร "ครอบครัวคงกระพัน")
อัลบั้มรวมศิลปิน ที่ว่างของเธอ (1 สิงหาคม พ.ศ. 2538)
6.2.12 (9 มกราคม พ.ศ. 2539)
A:LIVE PROJECT Vol.1-2 (14 ตุลาคม พ.ศ. 2546)
6.2.13 (25 เมษายน พ.ศ. 2556)
ผลงานเพลง > อัลบั้มรวมเพลง

Best Of U.H.T (31 ตุลาคม พ.ศ. 2556)
Signature Collection Of U.H.T (มิถุนายน พ.ศ. 2561)
ผลงานการแสดง

หกตกไม่แตก (พ.ศ. 2538 - 2539)
เกร็ดน่ารู้

UHT มาจากคำว่า Under Hood Teenagers  (ลักษณะท่าทางของวงคือ ใส่เสื้อมีที่คลุมผม กลายเป็นแฟชั่นระบาดทั้งเมืองในเวลานั้น)
แหล่งข้อมูลอื่น

UHT - นี่แหละเพื่อน
Tata & UHT - เหนื่อยมั้ย
- เฟซบุคคนรัก uht
แรงเงา (ละครโทรทัศน์ปี พ.ศ. 2544)

| แรงเงา |
| --- | --- |
บทประพันธ์: นันทนา วีระชน
บทละครโทรทัศน์: วิสุทธิชัย บุญยะกาญจน
กำกับโดย: ชูศักดิ์ สุธีรธรรม
แสดงนำ: แอน ทองประสม ธีรเดช วงศ์พัวพันธ์ ยุทธพิชัย ชาญเลขา สาวิตรี สามิภักดิ์
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 14
การผลิต
ผู้จัดละคร: อรุโณชา ภาณุพันธุ์
ความยาวตอน: 90 นาที
บริษัทผู้ผลิต: บรอดคาซท์ ไทย เทเลวิชั่น
ออกอากาศ
ออกอากาศ: 14 ธันวาคม 2544 (2544-12-14) – 26 มกราคม 2545 (2545-01-26)
ละครที่เกี่ยวข้อง
แรงเงา
แรงเงา เป็นละครโทรทัศน์ไทยแนวจินตนิยม ชีวิต ปี 2544 ที่ดัดแปลงจากนวนิยายชื่อเดียวกันของนันทนา วีระชน ผลิตโดยบรอดคาซท์ ไทย เทเลวิชั่น จากการกำกับของชูศักดิ์ สุธีรธรรม นำแสดงโดยแอน ทองประสม และธีรเดช วงศ์พัวพันธ์ ออกอากาศทางช่อง 3 ตั้งแต่วันที่ 14 ธันวาคม พ.ศ. 2544 ถึงวันที่ 26 มกราคม พ.ศ. 2545 ต่อมาได้ถูกนำมารีรันอีกครั้งในปี พ.ศ. 2560 โดยเป็นละครเรื่องแรกที่ประเดิมช่วงเวลาใหม่คือช่วง “ละครดังข้ามเวลา”
เนื้อเรื่อง

มุตตา (แอน ทองประสม) หญิงสาวใส ซื่อ บริสุทธิ์ ออกจากบ้านในต่างจังหวัดและมุ่งหน้าสู่กรุงเทพฯ เพื่อหางานทำ จนได้ทำงานในกระทรวงแห่งหนึ่ง วีกิจ (ธีรเดช วงศ์พัวพันธ์) ซึ่งเป็นเพื่อนร่วมงานแอบชอบเธอ แต่มุตตากลับมองเขาเป็นแค่เพื่อนเท่านั้น เพราะเธอตกหลุมรัก เจนภพ (ยุทธพิชัย ชาญเลขา) ผอ.กองจอมเจ้าชู้ เจนภพแต่งงานและมีลูกแล้วถึงสามคน แต่เขาหลอกให้มุตตามีความสัมพันธ์กับเขา เมื่อ นพนภา (สาวิตรี สามิภักดิ์) ภรรยาของเขารู้เรื่องนี้ เธอจึงทำให้มุตตาอับอายต่อหน้าเพื่อนร่วมงาน มุตตากลับบ้านที่ต่างจังหวัด เธอรู้สึกหดหู่เพราะไม่สามารถอยู่กับคนที่เธอรักได้ เธอจึงผูกคอตายพร้อมกับลูกในท้องของเธอ ศพของเธอถูกพบโดย มุนินทร์ (แอน ทองประสม) พี่สาวฝาแฝดที่เพิ่งเดินทางกลับมาจากต่างประเทศ
มุนินทร์เป็นคนฉลาด มีไหวพริบ และเด็ดเดี่ยว เธอสวมรอยเป็นมุตตา น้องสาวของเธอ กลับมากรุงเทพฯ เพื่อทำงาน จากนั้นก็พยายามยั่วยวนและทำลายความสัมพันธ์ระหว่างเจนภพกับนพนภา ที่นั่น เธอเริ่มตกหลุมรักวีกิจหลานชายผู้มีนิสัยอ่อนโยนของเจนภพ วีกิจประหลาดใจกับความเปลี่ยนแปลงของมุตตา แต่เขากลับตกหลุมรักเธอมากขึ้นเรื่อย ๆ โดยไม่รู้ว่าเขากำลังถูกมุนินทร์หลอก
นักแสดงและตัวละคร

| ตัวละคร | นักแสดงหลัก |
| --- | --- |
มุนินทร์ (แฝดพี่)/มุตตา (แฝดน้อง): แอน ทองประสม
วีกิจ: ธีรเดช วงศ์พัวพันธ์
เจนภพ: ยุทธพิชัย ชาญเลขา
นพนภา: สาวิตรี สามิภักดิ์
ตัวละคร: นักแสดงสมทบ
รัชนก: นุศรา ประวันณา
สร้อยคำ: ดวงใจ หทัยกาญจน์
นภางค์: พิศมัย วิไลศักดิ์
สุรบถ หลีกภัย

สุรบถ หลีกภัย (เกิด 8 ธันวาคม พ.ศ. 2530) 
 อดีตสมาชิกสภาผู้แทนราษฎรไทย แบบบัญชีรายชื่อ สังกัดพรรคประชาธิปัตย์ เคยเป็นพิธีกรในวีอาร์โซ อดีตรองโฆษกกระทรวงวัฒนธรรม และอดีตที่ปรึกษารัฐมนตรีช่วยว่าการกระทรวงศึกษาธิการ (คุณหญิง กัลยา โสภณพนิช) เป็นบุตรชายเพียงคนเดียวของชวน หลีกภัย อดีตประธานรัฐสภา และประธานสภาผู้แทนราษฎร อดีตนายกรัฐมนตรี และภักดิพร สุจริตกุล
ประวัติ

สุรบถ เป็นที่รู้จักของสังคมมาตั้งแต่ยังเล็ก เนื่องจากเป็นบุตรชายเพียงคนเดียวของชวน หลีกภัย นายกรัฐมนตรีในขณะนั้น โดยชื่อ "สุรบถ" นั้น แปลว่า ท้องฟ้า เป็นชื่อพระราชทานจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เนื่องจากภักดิพร ผู้เป็นมารดาได้ขอพระราชทานจากพระองค์ท่านในฐานะที่ทรงเป็นสหายร่วมชั้นเรียนมาด้วยกันในโรงเรียนจิตรลดา
ประวัติ > การศึกษา

สุรบถสำเร็จการศึกษาชั้นอนุบาลจากโรงเรียนจิตรลดา ประถมศึกษาโรงเรียนสาธิตมหาวิทยาลัยศรีนครินทรวิโรฒ ประสานมิตร มัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน
และโรงเรียนพร้าววิทยาคม (เป็นประธานนักเรียน และตั้งวงดนตรี ชื่อ "วงหมากเหนือ" เป็นมือคีย์บอร์ดของวง) และระดับปริญญาตรี คณะรัฐศาสตร์ มหาวิทยาลัยรามคำแหง
ประวัติ > ชีวิตส่วนตัว

สุรบถชื่นชอบการเลี้ยงสัตว์ต่าง ๆ โดยเฉพาะสัตว์เลื้อยคลาน เช่น งู หรือ เต่า และยังนิยมเล่นกีฬามอเตอร์สปอร์ตอย่างเจ็ตสกีร่วมกับนาคร ศิลาชัย อีกทั้งได้เป็นผู้ดำเนินรายการวีอาร์โซ
สุรบถสมรสกับมัลลิกา จงวัฒนา พิธีกรร่วมรายการวีอาร์โซ พิธีหมั้นมีขึ้นในวันที่ 26 ตุลาคม พ.ศ. 2555 ณ โรงแรมเซ็นทาราแกรนด์แอทเซ็นทรัลเวิลด์ ห้องโลตัสสวีท 5-7 และบ่ายวันนั้นคู่หมั้นยังได้รับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ วังสระปทุมด้วย ต่อมาวันที่ 24 พฤศจิกายน 2555 จึงฉลองสมรสพระราชทานที่โรงแรมเดียวกัน
หลังจากที่มีการตั้งประเด็นข้อสงสัยกันเกิดขึ้นในเรื่องของความสัมพันธ์ระหว่างสุรบถและมัลลิกาบนกระทู้ของเว็บไซต์พันทิป.คอม ในวันที่ 3 กุมภาพันธ์ พ.ศ. 2559 สุรบถจึงออกมาชี้แจงผ่านทางอินสตาแกรมว่าได้เลิกรากับภริยามาระยะหนึ่ง โดยให้เหตุผลว่าตนและทับทิมเหมาะควรแก่การเป็นเพื่อนกันมากกว่า แต่คำชี้แจงนั้นได้ถูกลบไปเรียบร้อยแล้ว
บทบาททางการเมือง

มักปรากฏข่าวคราวอยู่เป็นระยะ ถึงการให้ความคิดเห็นเกี่ยวกับเรื่องการเมือง ในฐานะที่เป็นบุตรชายของอดีตนายกรัฐมนตรี ซึ่งได้รับคำวิจารณ์ว่าเสนอความคิดเห็นได้เฉียบแหลม จนได้รับฉายาว่า "มีดโกนน้อย" คู่เคียงกับฉายา "มีดโกนอาบน้ำผึ้ง" ของนายชวน ผู้เป็นบิดา ในระยะหลัง มักปรากฏเป็นข่าวในวงการบันเทิง กับดาราสาวหรือบุตรสาวของบุคคลในสังคมชั้นสูงหลายคน เช่น หม่อมราชวงศ์แม้นนฤมาส ยุคล
นายสุรบถ หลีกภัย เคยช่วยบิดาหาเสียงให้แก่พรรคประชาธิปัตย์อย่างสม่ำเสมอ ต่อมาในเดือนสิงหาคม พ.ศ. 2553 กระทรวงวัฒนธรรม ได้แต่งตั้งให้นายสุรบถเป็นผู้ช่วยโฆษกกระทรวงวัฒนธรรม
และในปี พ.ศ. 2562 สุรบถได้ถูกวางตัวเป็นผู้สมัครสมาชิกสภาผู้แทนราษฎร แบบบัญชีรายชื่อ พรรคประชาธิปัตย์ ในลำดับที่ 33 ซึ่งเขาไม่ได้รับการเลือกตั้ง เนื่องจากพรรคประชาธิปัตย์ได้ สส. บัญชีรายชื่อเพียง 19 ที่นั่ง (ภายหลังเพิ่มเป็น 20 ที่นั่ง หลังจากการเลือกตั้งสมาชิกสภาผู้แทนราษฎรจังหวัดเชียงใหม่ เขต 8 แทนตำแหน่งที่ว่าง พ.ศ. 2562) แต่ต่อมาหลังจากนายชวน ผู้เป็นบิดา ได้รับเลือกเป็นประธานสภาผู้แทนราษฎร สุรบถก็ได้รับการวางตัวให้ปฏิบัติงานในทีมงานของประธานรัฐสภา โดยระยะแรกจะให้ดำรงตำแหน่งเลขานุการส่วนตัวก่อน
ในปี พ.ศ. 2566  หลังอิสระ เสรีวัฒนวุฒิ และศรีสมร รัศมีฤกษ์เศรษฐ์ ยื่นใบลาออกจากการเป็น ส.ส. ส่งผลให้สุรบถได้เลื่อนลำดับบัญชีรายชื่อเป็นสมาชิกสภาผู้แทนราษฏรสมัยแรก และต่อมาในการเลือกตั้งซึ่งจัดขึ้นในเดือนพฤษภาคมปีเดียวกัน เขาลงสมัคร ส.ส. แบบบัญชีรายชื่อของพรรค ในลำดับที่ 20
บทบาททางการเมือง > สมาชิกสภาผู้แทนราษฎร

สุรบถ หลีกภัย เป็นสมาชิกสภาผู้แทนราษฎรมาแล้ว 1 สมัย
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แบบบัญชีรายชื่อ สังกัดพรรคประชาธิปัตย์ (เลื่อนแทน)
แหล่งข้อมูลอื่น

น้องปลื้มเผยพ่อชวนพร้อมเป็น นายกฯ อีกครั้ง
หนังสือกินอยู่เรียบง่าย สบายแบบชาวบ้าน ชวน หลีกภัย ลูกแม่ค้าขายพุงปลา โดย เริงศักดิ์ กำธร (พ.ศ. 2545) ISBN 974-85645-2-5
สมเด็จพระบวรราชเจ้ามหาศักดิพลเสพ

| สมเด็จพระบวรราชเจ้ามหาศักดิพลเสพ |
| --- | --- |

กรมพระราชวังบวรสถานมงคล
ดำรงพระยศ: พ.ศ. 2367 - พ.ศ. 2375
รัชสมัย: พระบาทสมเด็จพระนั่งเกล้าเจ้าอยู่หัว
อุปราชาภิเษก: 13 กันยายน พ.ศ. 2367
ก่อนหน้า: สมเด็จพระบวรราชเจ้ามหาเสนานุรักษ์
ถัดไป: พระบาทสมเด็จพระปิ่นเกล้าเจ้าอยู่หัว

พระราชสมภพ: 21 ตุลาคม พ.ศ. 2328
สวรรคต: 1 พฤษภาคม พ.ศ. 2375 (46 พรรษา)
พระชายา: พระเจ้าราชวรวงศ์เธอ พระองค์เจ้าดาราวดี
พระราชบุตร: 20 พระองค์
ราชวงศ์: จักรี
พระราชบิดา: พระบาทสมเด็จพระพุทธยอดฟ้าจุฬาโลกมหาราช
พระราชมารดา: เจ้าจอมมารดานุ้ยใหญ่ ในรัชกาลที่ 1
กรมพระราชวังบวรมหาศักดิพลเสพ (21 ตุลาคม พ.ศ. 2328 - 1 พฤษภาคม พ.ศ. 2375) เป็นกรมพระราชวังบวรสถานมงคลในรัชสมัยพระบาทสมเด็จพระนั่งเกล้าเจ้าอยู่หัว
พระราชประวัติ > พระราชสมภพ

สมเด็จพระบวรราชเจ้ามหาศักดิพลเสพ มีพระนามเดิมว่า พระองค์เจ้าอรุโณทัย เมื่อทรงพระเยาว์ออกพระนามว่า พระองค์เจ้าช้าง หรือ พระองค์เจ้ากัททลีวัน เป็นพระราชโอรสลำดับที่ 17 ในพระบาทสมเด็จพระพุทธยอดฟ้าจุฬาโลกมหาราช พระราชสมภพแต่เจ้าจอมมารดานุ้ยใหญ่ ธิดาเจ้าพระยานคร (พัฒน์)
พระองค์เจ้าอรุโณทัยได้ทรงกรมเป็นกรมหมื่นศักดิพลเสพ ในปี พ.ศ. 2350 ทรงกำกับราชการกลาโหมในรัชกาลพระบาทสมเด็จพระพุทธเลิศหล้านภาลัย เมื่อ พ.ศ. 2363 มีข่าวพม่าจะยกทัพเข้ามาตีไทย ทรงเป็นแม่ทัพคุมไพร่พลไปตั้งที่เมืองเพชรบุรี ทำศึกร่วมกับกรมหมื่นเจษฎาบดินทร์ซึ่งยกทัพไปตั้งที่เมืองราชบุรี และกาญจนบุรี
พระราชประวัติ > กรมพระราชวังบวรสถานมงคล

เมื่อกรมหมื่นเจษฎาบดินทร์ทรงราชาภิเษกเป็นพระบาทสมเด็จพระนั่งเกล้าเจ้าอยู่หัว เมื่อ พ.ศ. 2367 จึงทรงอุปราชาภิเษกกรมหมื่นศักดิพลเสพเป็นพระมหาอุปราชมีพระนามว่ากรมพระราชวังบวรสถานมงคล ต่อมาพระบาทสมเด็จพระจอมเกล้าเจ้าอยู่หัวโปรดให้เฉลิมพระนามว่ากรมพระราชวังบวรมหาศักดิพลเสพ และพระบาทสมเด็จพระมงกุฎเกล้าเจ้าอยู่หัวโปรดให้เปลี่ยนเป็นสมเด็จพระบวรราชเจ้ามหาศักดิพลเสพ
สมเด็จพระบวรราชเจ้ามหาศักดิพลเสพโปรดให้สร้างวัดบวรสถานสุทธาวาส หรือที่เรียกว่าวัดพระแก้ววังหน้า โดยที่พระองค์จะทรงสร้างอาคารใหญ่เป็นแบบพระมหาปราสาทมียอดสูง ความทราบถึงพระเนตรพระกรรณพระบาทสมเด็จพระนั่งเกล้าเจ้าอยู่หัว พระองค์ทรงห้ามไว้เนื่องจากไม่มีธรรมเนียมการสร้างอาคารมีเรือนยอดปราสาทในวังหน้ามาแต่ตั้งกรุงศรีอยุธยา นอกจากนี้สมเด็จพระบวรราชเจ้ามหาศักดิพลเสพยังทรงสร้างวัดบวรนิเวศราชวรวิหาร (บวร หมายถึง วังหน้า, นิเวศ หมายถึง บ้านหรือวัง ความรวมจึงหมายความว่า วัดอันเป็นที่ประทับในวังหน้า นามวัดนี้รัชกาลที่ 3 ทรงพระราชทานใหม่ให้เมื่อคราวรัชกาลที่ 4 ทรงผนวชอยู่เป็นนัยว่า รัชกาลที่ 4 ทรงดำรงอยู่ในสถานะ กรมพระราชวังบวรสถานมงคล) โปรดให้อัญเชิญพระพุทธชินสีห์จากวัดพระศรีรัตนมหาธาตุวรมหาวิหาร ล่องแพมาทางแม่น้ำเจ้าพระยา เมื่อ พ.ศ. 2372 อัญเชิญขึ้นประดิษฐานที่พระอุโบสถวัดบวรนิเวศวิหาร การก่อสร้างวัดบวรนิเวศวิหารยังไม่เสร็จสิ้น
พระราชประวัติ > สวรรคต

สมเด็จพระบวรราชเจ้ามหาศักดิพลเสพก็ประชวรพระโรคมานน้ำได้ปีเศษก็สวรรคตเมื่อวันที่ 1 พฤษภาคม พ.ศ. 2375 สิริพระชนมายุ 46 พรรษา 6 เดือน 14 วัน พระบาทสมเด็จพระนั่งเกล้าเจ้าอยู่หัวทรงพระกรุณาโปรดเกล้าโปรดกระหม่อมพระราชทานพระโกศทองใหญ่ทรงพระบรมศพ พระบรมศพสมเด็จพระบวรราชเจ้ามหาศักดิพลเสพประดิษฐาน ณ พระที่นั่งอิศราวินิจฉัยในพระราชวังบวรสถานมงคล ต่อมาในปีพ.ศ. 2376 เชิญพระบรมศพแห่ออกพระเมรุที่ท้องสนามหลวง จัดให้มีงานมหรสพ พระราชทานเพลิงเมื่อวันแรม 2 ค่ำ เดือน 5 แล้วเชิญพระบรมอัฐิไปประดิษฐานไว้ในพระราชวังบวรสถานมงคล พระบรมอัฐิส่วนหนึ่งถูกอัญเชิญไปประดิษฐานที่ท้ายจรนำวัดชนะสงคราม แต่นั้นมาตำแหน่งกรมพระราชวังบวรสถานมงคลก็ว่างลงถึง 18 ปี
หลังจากสมเด็จพระบวรราชเจ้ามหาศักดิพลเสพสวรรคต พระบาทสมเด็จพระนั่งเกล้าเจ้าอยู่หัวก็ไม่ได้ทรงตั้งผู้ใดเป็นกรมพระราชวังบวรสถานมงคล แต่เดิมทรงหมายมั่นจะสถาปนาพระเจ้าบรมวงศ์เธอ กรมหลวงรักษ์รณเรศ ซึ่งเป็นพระปิตุลา แต่มีผู้ถวายฎีกาอยู่เสมอว่ากรมหลวงรักษ์รณเรศกระทำการกระด้างกระเดื่อง ทุจริตต่อหน้าที่ รับสินบน อีกทั้งยังมีการส้องสุมกำลังผู้คน เมื่อทรงสอบสวนแล้วเป็นจริง จึงทรงให้ถอดพระยศเป็นหม่อมไกรสร แล้วให้นำสำเร็จโทษเมื่อวันที่ 13 ธันวาคม พ.ศ. 2391
พระราชโอรสธิดา

สมเด็จพระบวรราชเจ้ามหาศักดิพลเสพมีพระราชโอรสธิดา 20 พระองค์ ได้แก่
พระเจ้าราชวรวงศ์เธอ พระองค์เจ้าอรุณ (พ.ศ. 2348-2428) ประสูติแต่เจ้าจอมมารดาน้อย
พระองค์เจ้าหญิงสำอาง (พ.ศ. 2350-2412) ประสูติแต่เจ้าจอมมารดาคุ้มใหญ่
พระองค์เจ้าชายสว่าง (พ.ศ. 2358-2404) ประสูติแต่เจ้าจอมมารดางิ้ว
พระองค์เจ้าหญิงอัมพร (พ.ศ. 2358-2360) ประสูติแต่เจ้าจอมมารดาแสง
พระองค์เจ้าหญิงสังวาล (พ.ศ. 2359-2423) ประสูติแต่เจ้าจอมมารดาเฟือง
พระองค์เจ้าชายกำภู (พ.ศ. 2360-2419) ประสูติแต่เจ้าจอมมารดาคำ ทรงเป็นต้นสกุล กำภู
พระองค์เจ้าชายกัมพล (พ.ศ. 2360-2366) ประสูติแต่เจ้าจอมมารดาตานี
พระองค์เจ้าชายอุทัย (พ.ศ. 2360-2392) ประสูติแต่เจ้าจอมมารดางิ้ว
พระเจ้าราชวรวงศ์เธอ กรมหมื่นอานุภาพพิศาลศักดิ์ (พระองค์เจ้าเกสรา) (พ.ศ. 2360-2416) ประสูติแต่เจ้าจอมมารดาคุ้มเล็ก ทรงได้รับสถาปนาเป็นกรมหมื่นอานุภาพพิศาลศักดิ์ เมื่อ พ.ศ. 2408 ในรัชกาลที่ 4 ทรงเป็นต้นสกุล เกสรา
พระองค์เจ้าชายเนตร (พ.ศ. 2361-2377) ประสูติแต่เจ้าจอมมารดาเฟือง
พระองค์เจ้าชายขจร (พ.ศ. 2363-2377) ประสูติแต่เจ้าจอมมารดานิ่ม
พระเจ้าราชวรวงศ์เธอ เจ้าฟ้าอิศราพงศ์ (พ.ศ. 2363-2404) ทรงประสูติในพระเจ้าราชวรวงศ์เธอ พระองค์เจ้าดาราวดี พระราชธิดาในสมเด็จพระบวรราชเจ้ามหาสุรสิงหนาท ทรงได้รับสถาปนาเป็นเจ้าฟ้าอิศราพงศ์ เมื่อ พ.ศ. 2394 ในรัชกาลที่ 4 ทรงเป็นต้นสกุล อิศรศักดิ์
พระองค์เจ้าหญิงอัมพา (พ.ศ. 2364-2366) ประสูติแต่เจ้าจอมมารดาฉิมสิงหฬ
พระองค์เจ้าชายนุช (พ.ศ. 2364-2417) ประสูติแต่เจ้าจอมมารดาเฟือง  ทรงเป็นต้นสกุล อนุชะศักดิ์
พระองค์เจ้าชายแฉ่ง (พ.ศ. 2365-2387) ประสูติแต่เจ้าจอมมารดางิ้ว
พระองค์เจ้าชาย (พ.ศ. 2367-2370) ประสูติแต่เจ้าจอมมารดาลูกจันทน์
พระองค์เจ้าชาย (พ.ศ. 2368) ประสูติแต่เจ้าจอมมารดาฉิมสิงหฬ
พระองค์เจ้าชายเริงคนอง (เรียกกันว่า พระองค์ชายป๊อก) (พ.ศ. 2372-2425) ประสูติแต่เจ้าจอมมารดาเอม ทรงเป็นต้นสกุล นันทิศักดิ์
พระเจ้าราชวรวงศ์เธอ พระองค์เจ้าบันเทิง (พ.ศ. 2372-2427) ประสูติแต่เจ้าจอมมารดาภู เสกสมรสกับสมเด็จพระเจ้าบรมวงศ์เธอ เจ้าฟ้ามหามาลา กรมพระยาบำราบปรปักษ์
พระเจ้าราชวรวงศ์เธอ พระองค์เจ้าอินทวงศ์ (พ.ศ. 2372-2398) ประสูติแต่เจ้าจอมมารดาพัน
พระเกียรติยศ

| ธรรมเนียมพระยศของ สมเด็จพระบวรราชเจ้ามหาศักดิพลเสพ |
| --- | --- |
การทูล: ใต้ฝ่าละอองพระบาท
การแทนตน: ข้าพระพุทธเจ้า
การขานรับ: พระพุทธเจ้าข้า/เพคะ
พระเกียรติยศ > พระอิสริยยศ

พระเจ้าลูกยาเธอ พระองค์เจ้าอรุโณทัย
พระเจ้าลูกยาเธอ กรมหมื่นศักดิพลเสพ
พระเจ้าน้องยาเธอ กรมหมื่นศักดิพลเสพ
กรมพระราชวังบวรสถานมงคล
กรมพระราชวังบวรมหาศักดิพลเสพ
สมเด็จพระบวรราชเจ้ามหาศักดิพลเสพ
ในวัฒนธรรมสมัยนิยม

มีนักแสดงผู้รับบท สมเด็จพระบวรราชเจ้ามหาศักดิพลเสพ ได้แก่
เทพธนะ ปาลกะวงศ์ ณ อยุธยา จากละครเรื่อง คุณพี่เจ้าขาดิฉันเป็นห่านมิใช่หงส์ (2568)
อะลาอ์ ฮุซัยน์ อะลี

| อะลาอ์ ฮุซัยน์ อะลี |
| --- | --- |
علاء حسين علي جبر الخفاجي
อะลี (ซ้าย) กับซัดดัม ฮุสเซนใน ค.ศ. 1990

นายกรัฐมนตรีคูเวต
ดำรงตำแหน่ง 4 – 8 สิงหาคม ค.ศ. 1990
ก่อนหน้า: ซะอัด อัสซาลิม อัศเศาะบาห์
ถัดไป: อะลี ฮะซัน อัลมะญีด  (ในฐานะผู้ว่าราชการคูเวต) ซะอัด อัสซาลิม อัศเศาะบาห์
รองนายกรัฐมนตรีอิรัก
ดำรงตำแหน่ง 1990–1991
ประธานาธิบดี: ซัดดัม ฮุสเซน
นายกรัฐมนตรี: ซัดดัม ฮุสเซน
 
ข้อมูลส่วนบุคคล
เกิด: ป. ค.ศ. 1948 (อายุ 76–77 ปี) คูเวตซิตี รัฐชัยค์คูเวต
พรรคการเมือง: บะอัษ
วิชาชีพ: นายทหาร
ยศที่ได้รับการแต่งตั้ง
รับใช้:  คูเวต  อิรัก
ยศ:  ร้อยโท  พันเอก

อะลาอ์ ฮุซัยน์ อะลี ญับร์ อัลเคาะฟาญี (อาหรับ: علاء حسين علي جبر الخفاجي; เกิด ป. ค.ศ. 1948) เป็นประมุขสาธารณรัฐคูเวต (4–8 สิงหาคม ค.ศ. 1990) รัฐบาลหุ่นเชิดชั่วคราวในประเทศคูเวตเมื่อช่วงต้นของสงครามอ่าว
อาชีพ

อะลีถือครองสองสัญชาติ (อิรักและคูเวต) โดยเติบโตที่คูเวตและศึกษาที่แบกแดด ซึ่งเขาเข้าเป็นสมาชิกพรรคบะอัษที่ปกครองอยู่ อาลีเคยดำรงตำแหน่งนายทหารชั้นประทวนของร้อยโทในกองทัพคูเวตก่อนการรุกราน และได้รับการเลื่อนยศเป็นพันเอกในกรุงแบกแดด โดยได้รับการแต่งตั้งให้เป็นหัวหน้ารัฐบาลหุ่นเชิดที่มีสมาชิก 9 คนระหว่างการรุกราน หนึ่งสัปดาห์ต่อมา คูเวตถูกผนวกเข้ากับอิรัก และอะลีกลายเป็นรองนายกรัฐมนตรีอิรัก
ใน ค.ศ. 1993 รัฐบาลคูเวตตัดสินอะลีผู้ไม่ปรากฏตัวในศาล ให้ประหารชีวิตด้วยการแขวนคอในข้อหากบฏ ในเดือนมกราคม ค.ศ. 2000 เขาเดินทางกลับคูเวตเพื่อพยายามอุทธรณ์คำตัดสิน อย่างไรก็ตาม ศาลได้ยืนยันคำตัดสินความผิดของอะลีในวันที่ 3 พฤษภาคม ค.ศ. 2000 ในเดือนมีนาคม ค.ศ. 2001 โทษของเขาได้รับการลดหย่อนเป็นจำคุกตลอดชีวิต
แหล่งข้อมูลอื่น

The Story of the Kuwaiti Quisling
BBC: Death penalty for puppet leader